O‘ZBEKISTON RESPUBLIKASI ADLIYA VAZIRLIGINING HUQUQIY MA’RIFAT SOHASIDAGI FAOLIYATINI TARTIBGA SOLISh ChORA-TADBIRLARI TO‘G‘RISIDA

O‘zbekiston Respublikasi Adliya vazirligining huquqiy ma’rifat sohasidagi funksiyalaridan kelib chiqqan holda, jamiyatda huquqiy ongni va huquqiy ma’rifatni oshirish ishlarini kuchaytirish, aholi o‘rtasida huquqiy bilimlar va huquqiy madaniyat targ‘ibotini tashkil etish maqsadida Vazirlar Mahkamasi qaror qiladi:
 1. O‘zbekiston Respublikasi Adliya vazirligining Huquqiy targ‘ibot va huquqiy ta’lim boshqarmasi boshqaruv xodimlari soni 3 nafarga ko‘paytirilsin.
 2. O‘zbekiston Respublikasi Adliya vazirligining Huquqiy ma’rifat targ‘iboti markazi tugatilsin.
 3. Qoraqalpog‘iston Respublikasi Adliya vazirligida, viloyatlar va Toshkent shahar adliya boshqarmalarida tugatilayotgan Huquqiy ma’rifat targ‘iboti markazining mintaqaviy bo‘limlari o‘rniga bir nafardan huquqiy ma’rifat bo‘yicha mutaxassis lavozimi kiritilsin, ular bevosita O‘zbekiston Respublikasi Adliya vazirligining Huquqiy targ‘ibot va huquqiy ta’lim boshqarmasiga bo‘ysundirilsin.
 4. O‘zbekiston Respublikasi Adliya vazirligi O‘zbekiston Respublikasi Moliya vazirligi bilan birgalikda O‘zbekiston Respublikasi Adliya vazirligining xarajatlar smetasi va shtatlar ro‘yxatiga tegishli o‘zgartirishlar kiritsin.
 5. O‘zbekiston Respublikasi Vazirlar Mahkamasining 1997-yil 22-iyuldagi 367-son qarori o‘z kuchini yo‘qotgan deb hisoblansin va O‘zbekiston Respublikasi Vazirlar Mahkamasining “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida” 2003-yil 27-avgustdagi 370-son qaroriga ilovaga muvofiq o‘zgartirishlar kiritilsin.
 6. O‘zbekiston Respublikasi Adliya vazirligi qonun hujjatlariga ushbu qarordan kelib chiqadigan o‘zgartirishlar va qo‘shimchalar to‘g‘risida Vazirlar Mahkamasiga takliflar kiritsin.
 7. Mazkur qarorning bajarilishini nazorat qilish O‘zbekiston Respublikasining Bosh vaziri O‘.Sultonov zimmasiga yuklansin.
 1. Qaror 5-bandining ikkinchi xatboshidagi va 4-ilovadagi “194” va “143” raqamlari tegishli ravishda “197” va “146” raqamlari bilan almashtirilsin;
 2. 2-ilovada 7-bandning 14-kichik bandi to‘rtinchi xatboshidagi “shuningdek Huquqiy ma’rifat targ‘iboti markazi” so‘zlari chiqarib tashlansin; 
 3. 3-ilovadagi “Huquqiy ma’rifat targ‘iboti markazi” grafasi chiqarib tashlansin;
 4. 4-ilovaning “Huquqiy targ‘ibot va huquqiy ta’lim boshqarmasi” grafasidagi “4” raqami “7” raqami bilan almashtirilsin.